Държавен вестник, бр. 61, 2023 г., стр. 23

БРОЙ  61	
Д Ъ Р Ж А В Е Н  В Е С Т Н И К 	
СТР.  23  
спирателна арматура. Един от бутоните за 
аварийното изключване на арматурата трябва 
да е разположен на безопасно разстояние от 
съда и частите на инсталацията, които крият 
риск от пожар.
(6) Съдовете, монтирани надземно, се зазе­
мяват самостоятелно, ако съдът е електрически 
изолиран от фундамента и присъединените 
към него газопроводи. Не се допуска галва­
нична връзка между съда и заземлението на 
мълниезащитата.“
§ 20. В чл. 95 се правят следните изменения 
и допълнения:
1. В ал. 1 думата „съдовете“ се заменя със 
„стационарните метални съдове“.
2. Създават се ал. 3 и 4:
„(3) Арматурата и средствата за измерване 
на надземните съдове се монтират в непосред­
ствена близост до щуцерите им, а на подзем­
ните съдове – над нивото на околния терен.
(4) Допуска се арматурата и средствата за 
измерване на подземни съдове да се монтират 
на капака на влазния люк или ревизионния 
отвор, както и непосредствено на тялото 
на съда, ако разстоянието от арматурата до 
околния терен е по-малко от 1 m. Към съда 
се съоръжава шахта с капак, която осигурява 
достъп до арматурата за обслужване.“
§ 21. В чл. 100 се правят следните измене­
ния и допълнения:
1. Основният текст става ал. 1.
2. Създават се ал. 2 и 3:
„(2) Обща площадка на два или повече 
съда трябва да има стълби в двата си края, 
а при дължина на площадката над 60 m – и 
в средата.
(3) Стълбите и площадките трябва да са 
изолирани електрически от съда и да са за­
щитени от корозия.“
§ 22. Член 105 се изменя така:
„Чл. 105. На щуцерите за вземане на про­
би от съдове с флуиди от група 1 трябва да 
се монтират последователно две спирателни 
устройства.“
§ 23. Член 106 се изменя така:
„Чл. 106. Зоните, в които на открито са 
монтирани съдове с флуиди от група 1, тряб­
ва да са обозначени с табели, на които са 
записани наименованието на флуида, класът 
и категорията.“
§ 24. Член 108 се изменя така:
„Чл. 108. В района, в който са монтирани 
метални съдове за съхранение на флуиди от 
група 1, трябва да има ветропоказател.“
§ 25. Член 110 се изменя така:
„Чл. 110. Надземните съдове за съхранение 
на флуиди от група 1, монтирани на открито, 
трябва да имат самостоятелно заземяване, ако 
съдът е електрически изолиран от фундамента 
и присъединените към него тръбопроводи. Не 
се допуска галванична връзка между съда и 
заземлението на мълниезащитата му.“
§ 26. Създава се чл. 110а:
„Чл. 110а. Съдовете, предназначени за съх­
ранение на втечнени въглеводородни газове, 
монтирани подземно или полуподземно върху 
бетонови основи, се изолират електрически 
от бетона или железобетона.“
§ 27. В чл. 111 се правят следните изме­
нения:
1. Алинея 1 се изменя така:
„(1) Защитната зона около съдовете по 
чл. 110 и 110а, разстоянието им един от друг, 
както и разстоянието им до сгради, съоръ­
жения и други обекти се определят съгласно 
изискванията на Наредба № Iз-1971 от 2009 г. 
за строително-технически правила и норми за 
осигуряване на безопасност при пожар (ДВ, 
бр. 96 от 2009 г.).“
2. Алинея 2 се отменя.
§ 28. Член 113 се отменя.
§ 29. В чл. 121 думата „съдове“ се заменя 
със „стационарните метални съдове за съх­
ранение на флуиди от група 1“.
§ 30. Създава се чл. 121а:
„Чл. 121а. Стационарните метални съдове 
за съхранение на втечнени въглеводородни 
газове трябва да бъдат изчислени на якост с 
проектно налягане, не по-ниско от:
1. налягането на парите на флуида при 
60 °С – за съдове без екран за защита от 
въздействието на слънчевите лъчи;
2. налягането на парите на флуида при 
50 °С – за съдове екран за защита от въздейст­
вието на слънчевите лъчи или монтирани 
подземно.“
§ 31. Раздел IV „Бутилкови инсталации“ 
с чл. 122 – 131 на глава първа от част трета 
се отменя.
§ 32. Наименованието на глава трета от 
част трета се изменя така:
„Изисквания към пълначните станции“
§ 33. Наименованието „Раздел I. Изисква­
ния към пълначните станции“ на глава трета 
от част трета се заличава.
§ 34. Член 140 се изменя така:
„Чл. 140. На територията на пълначните 
станции се допуска наличието на сгради и 
съоръжения, свързани с получаване, съхра­
няване, пълнене и разтоварване на газ.“
§ 35. Член 143 се изменя така:
„Чл. 143. (1) Пълненето с газ и изпразва­
нето на цистерните трябва да се извършва 
на обособени за целта площадки. Операто­
рите на пълначните станции са длъжни да 
запълват транспортируемото оборудване с 
газ в количество, определено в Европейската 
спогодба за международен превоз на опасни 
товари по шосе (ADR) или в Правилника за 
международен железопътен превоз на опасни 
товари (RID).
(2) Транспортирането, товаренето и разто­
варването на транспортируемото оборудване 
под налягане се извършва съгласно Европей­